**MODUS Alapítvány**

**Etikai kódex**

Az etikai kódex az egyesület működésével összefüggő sajátos viselkedési és magatartási szabályok összessége. Célja, hogy összhangba hozza a munkatársak, önkéntesek gyakorolt viselkedését az Alapítvány küldetésével, értékrendjével!

* Adminisztratív munkánk és kommunikációnk során hiteles és átlátható módon informálunk tevékenységünkről, nem lehetünk félrevezetőek, félretájékoztatást nem nyújthatunk és az általunk közölteknek maradéktalanul meg kell felelnie a valóságnak;

Nem csak szervezetünk, hanem programjaink és abban közreműködő szakmai partnereink hitelességét is közvetítjük kommunikációnk során;

* Jogkövetően, átláthatóan, számon kérhető módon végezzük munkánkat;
* Tiszteletben tartjuk a velünk kapcsolatba kerülő emberek emberi méltóságát és tisztelettel bánunk velük;
* Nem élünk vissza ügyfeleink sérült, kiszolgáltatott helyzetével, emberellenes tevékenységet nem folytatunk
* Feladatellátásunk során kompetenciahatáraink ismeretében, és azok betartásával végezzük munkánkat;
* Felelősséget vállalunk munkánkért, annak szakmaiságáért
* Előítélet mentesség jellemzi a munkatársakhoz és ügyfelekhez való hozzáállásunkat, ez úton is kifejezve, hogy a kirekesztés, megbélyegzettség ellen foglalunk állást;
* Munkánk során betartjuk az adatvédelmi és titoktartási kötelezettségeinket
* Alapozunk a célcsoport részvételére és velük együttműködve, az ő bevonásuk mellett végezzük munkánkat, partnerségre törekszünk
* Esélytudatos viselkedést és kommunikációt folytatunk klienseinkkel, igyekszünk mindenkor pozitív irányba terelni ügyfeleink személyes sorsát;
* Nem folytatunk pártpolitikai befolyásolásra alkalmas tevékenységet;
* Sajtómegjelenéseink, hazai és nemzetközi kapcsolataink során saját szervezetünk valamint partnereink jó hírnevét tiszteletben tartjuk, erősítjük

Kecskemét, 2017. január